《咏豫章蕉叶素扇》
宋代·巩丰

宝月乘鸾空复情，颇嫌携重爱携轻。
犀皮赤柄终伤俗，细骨洪蕉竟入清。
格调不殊蒲处士，工夫全藉楮先生。
文饶空赋桐花凤，绚丽虚成画史名。

作者简介：（1148—1217）宋婺州武义人，字仲至，号栗斋。少受学于吕祖谦。孝宗淳熙十一年以太学上舍对策及第。历知临安县，政尚宽简。迁提辖左藏库卒。擅文辞，片词半牍，皆清朗得言外趣。尤工为诗。有《东平集》。